fe9d48e2ddebc747b6530e7958b96a94
Αρχιτεκτονική μελέτη - τι περιλαμβάνει;
---------------------------------------


douleutaras.gr
2020.45
Η αρχιτεκτονική μελέτη διεξάγεται από αρχιτέκτονες και είναι η σύνθεση και ο σχεδιασμός των οικοδομικών έργων σύμφωνα με την ισχύουσα νομοθεσία και τις τεχνικές προδιαγραφές, παρέχοντας όλα τα απαραίτητα εξειδικευμένα στοιχεία και τις πληροφορίες για να είναι εφικτή η ολοκληρωμένη κατασκευή τους. 


Επίσης αντικείμενο της μελέτης, είναι και η επίτευξη ειδικότερων έργων, όπως διαρρυθμίσεων, εσωτερικών διακοσμήσεων, διαμορφώσεων υπαιθρίων χώρων, ειδικά αρχιτεκτονικά σχέδια μονοκατοικιών προς ανακαίνιση κ.ο.κ.


Γενικότερα, τα αρχιτεκτονικά γραφεία και οι αρχιτέκτονες που τα απαρτίζουν, μπορούν να προσφέρουν μία πιο εναλλακτική πρόταση αναφορικά με τη δόμηση ή την [ολική ανακαίνιση σπιτιού](https://www.douleutaras.gr/bsdir/anakainisi-spitiou/) και να εκμεταλλευτούν πλήρως το περιβάλλον στο οποίο είναι χτισμένο το ακίνητο, ώστε να εναρμονίζεται με αυτό. 


Επιπλέον, πολλά γραφεία ειδικεύονται και στη βιοκλιματική αρχιτεκτονική, ένας εξειδικευμένος κλάδος της αρχιτεκτονικής, που λαμβάνει υπ' όψη τις επιταγές της οικολογίας και αποσκοπεί στην προστασία του περιβάλλοντος και των φυσικών πόρων.


Τέλος, οι αρχιτέκτονες, τείνουν να δίνουν μία πιο δημιουργική νότα στις προτάσεις και την επιλογή στα οικοδομικά υλικά, αλλά και να βλέπουν τη λειτουργικότητα του κάθε χώρου από μία άλλη σκοπιά, αλλάζοντας τελείως τα αρχιτεκτονικά σχέδια του χώρου.

